|  |  |
| --- | --- |
| Prvi.jpg  |   22. VIII 2018. Број **235/18**  |
|  |  |

|  |
| --- |
| САОПШТЕЊЕ ЗА МЕДИЈЕ |
| **август 2018.** |

**Просјечна нето плата у јулу 848 КМ**

**Највиша просјечна нето плата у подручју *Финансијске дјелатности и дјелатности осигурања* 1 351 КМ, а најнижа у подручју *Дјелатности пружања смјештаја, припреме и послуживања хране, хотелијерство и угоститељство* 550 КМ**

Просјечна мјесечна нето платазапослених у Републици Српској,исплаћена у јулу 2018. године износила је848 КМ, а просјечна мјесечна бруто плата 1 361 КМ.

У односу на јун 2018, просјечна нето плата исплаћена у јулу 2018. реално је већа за 0,5%, док је у односу на јул 2017. реално већа за 0,7%.

Посматрано по подручјима, у јулу 2018. године, највиша просјечна нето плата исплаћена је у подручју *Финансијске дјелатности и дјелатности осигурања* и износила је 1 351 КМ. Са друге стране, најнижа просјечна нето плата у јулу 2018. исплаћена је у подручју *Дјелатности пружања смјештаја, припреме и послуживања хране, хотелијерство и угоститељство* 550 КМ.

У јулу 2018. године, у односу на јун 2018, највећи номинални раст нето плате забиљежен је у подручјима *Стручне, научне и техничке дјелатности* 2,2%, *Административне и помоћне услужне дјелатности* 1,7%и *Прерађивачка индустрија* 0,7%.

Највеће смањење плате, у номиналном износу, забиљежено је у подручјима *Пословање некретнинама* 3,3%, *Остале услужне дјелатности* 3,1% и *Дјелатности пружања смјештаја, припреме и послуживања хране, хотелијерство и угоститељство* 1,7%.

 км



Графикон 1. Просјечнe нето платe запослених по мјесецима

**Мјесечна инфлација у јулу 2018. године -0,6%**

**Годишња инфлација (VII 2018/VII 2017) 1,5%**

Цијене производа и услуга које се користе за личну потрошњу у Републици Српској, мјерене индексом потрошачких цијена, у јулу 2018. године у односу на претходни мјесец, у просјеку су ниже за 0,6%, док су на годишњем нивоу, у просјеку више за 1,5%.

Од 12 главних одјељака производа и услуга, више цијене забиљежене су у три, ниже цијене у седам, док су цијене у два одјељка, у просјеку остале непромијењене.

Највећи раст цијена у јулу забиљежен је у одјељку Рекреација и култура (1,7%) усљед виших цијена у групи Путни аранжмани од 16,9%, затим у одјељку Здравство (0,5%) усљед виших набавних цијена појединих лијекова у групи Фармацеутски производи од 0,7% и у одјељку Комуникације (0,1%) усљед виших цијена у групи Телефонске и телефакс услуге од 0,1%.

У одјељцима Становање и Образовање цијене су у просјеку остале непромијењене.

Највећи пад цијена у јулу забиљежен је у одјељку Одјећа и обућа (4,5%) усљед акцијских цијена обуће од 6,7% и одјеће од 3,3%, затим слиједи одјељак Храна и безалкохолна пића (1,0%) усљед нижих сезонских цијена у групи Поврће од 9,3%, Воће од 4,8%, те акцијских цијена у групи Месо 0,3% и у групи Уља и масноће од 0,4%. Ниже цијене забиљежене су и у одјељку Превоз (0,6%) усљед корекције набавних цијена горива од 1,0%, затим у одјељку Алкохолна пића и дуван (0,3%) усљед нижих цијена у групи Алкохолна пића од 0,9%. Ниже цијене у јулу забиљежене су и у одјељцима Намјештај и покућство, Ресторани и хотели и Остала добра и услуге од по 0,1%.

Графикон 2. Мјесечна и годишња инфлација

**Покривеност увоза извозом (у периоду I-VII 2018.) 71,1%**

У јулу 2018. године остварен је извоз у вриједности од 347 милиона КМ и увоз у вриједности од 536 милиона КМ.

У оквиру укупно остварене робне размјене Републике Српске са иностранством у јулу 2018. године, проценат покривености увоза извозом износио је 64,7%. Проценат покривености увоза извозом, у периоду јануар - јул текуће године, износио је 71,1%.

У периоду јануар - јул 2018. године остварен је извоз у вриједности од 2 милијарде 173 милиона КМ, што је за 12,0% више у односу на исти период претходне године. Увоз је, у истом периоду, износио 3 милијарде 57 милиона КМ, што је за 10,7% више у односу на исти период претходне године.

У погледу географске дистрибуције робне размјене Републикe Српскe са иностранством, у периоду јануар - јул 2018. године, највише се извозило у Италију и то у вриједности од 335 милиона КМ, односно 15,4%, те у Хрватску
284 милиона КМ, односно 13,1% од укупно оствареног извоза. У истом периоду, највише се увозило из Русије и то у вриједности од 493 милиона КМ, односно 16,1% и из Србије, у вриједности од 485 милиона КМ, односно 15,9% од укупно оствареног увоза.

Посматрано по групама производа, у периоду јануар - јул 2018. године, највеће учешће у извозу остварује електрична енергија са 175 милиона КМ, што износи 8,1% од укупног извоза, док највеће учешће у увозу остварује нафта и уља добијена од битуменозних минерала (сирова), са укупном вриједношћу од 450 милиона КМ, што износи 14,7% од укупног увоза.

хиљ. КМ

2018

2017

Графикон 3. Извоз и увоз по мјесецима

|  |
| --- |
| **МАТЕРИЈАЛ ПРИПРЕМИЛИ:**  |
| **Статистика рада**Биљана Глушацbiljana.glusac@rzs.rs.ba |
| **Статистика цијена** Славица Кукрићslavica.kukric@rzs.rs.ba |
| **Статистика спољне трговине** мр Сања Стојчевић Увалићsanja.stojcevic@rzs.rs.ba |

|  |
| --- |
| **ОБЈАШЊЕЊА ПОЈМОВА** |
| **∅** - просјек¹ - процјена |

|  |
| --- |
|  |
| Саопштење припремило одјељење за публикације, односе са јавношћу и повјерљивост статистичких података |
| Владан Сибиновић, начелник одјељења и главни уредникИздаје Републички завод за статистику,Република Српска, Бања Лука, Вељка Млађеновића 12дПроф. др Јасмин Комић, в.д. директора ЗаводаСаопштење је објављено на Интернету, на адреси: www.rzs.rs.baтел. +387 51 332 700; E-mail: [stat@rzs.rs.ba](file:///%5C%5Ckordun%5CAppData%5CLocal%5CMicrosoft%5CWindows%5CTemporary%20Internet%20Files%5CLow%5CContent.IE5%5CAppData%5CLocal%5CMicrosoft%5CWindows%5CTemporary%20Internet%20Files%5CLow%5CContent.IE5%5CAppData%5CLocal%5CMicrosoft%5CWindows%5CTemporary%20Internet%20Files%5CLow%5CContent.IE5%5CAppData%5CLocal%5CMicrosoft%5CWindows%5CTemporary%20Internet%20Files%5CContent.IE5%5CAppData%5CLocal%5CMicrosoft%5CWindows%5CTemporary%20Internet%20Files%5CContent.Outlook%5CHVIF4827%5Cstat%40rzs.rs.ba)**Приликом коришћења података обавезно навести извор** |